el el el el el el el el el el el el el el el el el el el en el eo el el el el el bg el el el el el es el it el tr el en el it el el el el el el el en el el el el el el el en el en el el el el el el el en el el el el el el el el el el el en en en en en el el el el el el el el el el el el el el el
Το Πανεπιστήμιο του Τζώρτζταουν είναι το παλαιότερο Ρωμαιοκαθολικό ίδρυμα ανώτερης εκπαιδεύσεως στις ΗΠΑ. Οι Ιησουίτες συμμετείχαν στην ακαδημαϊκή και διοικητική ζωή του ιδρύματος από το 1805. Ωστόσο, το Πανεπιστήμιο ανέκαθεν διοικείτο ανεξάρτητα από την Εκκλησία, και σήμερα οι περισσότεροι από τους φοιτητές του δεν είναι Ρωμαιοκαθολικοί.[2] Μεταξύ των αποφοίτων του περιλαμβάνονται Πρόεδροι των ΗΠΑ, δισεκατομμυριούχοι, δικαστές του Ανώτατου Δικαστηρίου των ΗΠΑ, μέλη βασιλικών οικογενειών και περισσότεροι διπλωμάτες των ΗΠΑ από όσους έχει δώσει οποιοδήποτε άλλο Α.Ε.Ι..[3]
Η πρόταση αυτή για σχολή στο Τζώρτζταουν συντάχθηκε το 1787, αφότου η Αμερικανική Επανάσταση επέτρεψε την ελεύθερη δραστηριότητα σε όλες τις θρησκείες.
Ο αρχιεπίσκοπος Τζων Κάρολ, ιδρυτής του Πανεπιστημίου
Ιησουίτες έποικοι από την Αγγλία ίδρυσαν την πολιτεία του Μέριλαντ το 1634. Ωστόσο, η ήττα των υποστηρικτών του Καρόλου Α΄ στον Αγγλικό Εμφύλιο το 1646 οδήγησε σε σκληρούς νόμους κατά της αναμίξεως των Ρωμαιοκαθολικών στην εκπαίδευση και στην καταστροφή της σχολής τους στο Κάλβερτον Μέινορ. Μόνο μετά το τέλος της Αμερικανικής Επανάστασης υλοποιήθηκαν σχέδια για την ίδρυση μόνιμου Ρωμαιοκαθολικού εκπαιδευτικού ιδρύματος στις ΗΠΑ.[4]
Μετά από συστάσεις του Βενιαμίν Φραγκλίνου, ο Πάπας Πίος ΣΤ΄ διόρισε τον πρώην Ιησουίτη Τζων Κάρολ ως τον πρώτο επικεφαλής της Ρωμαιοκαθολικής Εκκλησίας στις ΗΠΑ (Αρχιεπίσκοπο Βαλτιμόρης). Ο Κάρολ άρχισε να συγκαλεί συναντήσεις του τοπικού κλήρου το 1783, όπου οργάνωσαν την ίδρυση ενός νέου πανεπιστημίου.[5] Στις 23 Ιανουαρίου 1789, ο Κάρολ οριστικοποίησε την αγορά γης στο Τζώρτζταουν. Ο μετέπειτα βουλευτής Γουίλιαμ Γκάστον εγγράφηκε ως ο πρώτος φοιτητής του ιδρύματος στις 22 Νοεμβρίου 1791 και οι παραδόσεις μαθημάτων άρχισαν στις 2 Ιανουαρίου 1792.[5]
Κατά τα πρώτα χρόνια του, το Κολέγιο του Τζώρτζταουν υπέφερε από οικονομική στενότητα.[6] Η σύνδεση με τους Ιησουίτες του Μέριλαντ από το 1805 ενίσχυσε την εμπιστοσύνη στο Κολέγιο.[7] Η σχολή εξαρτάτο από ιδιωτικές δωρεές και από τα περιορισμένα έσοδα από κτήματα της περιοχής (που είχαν δωρηθεί στους Ιησουίτες). Για την άντληση πόρων για το κολέγιο και άλλα εκπαιδευτικά ιδρύματα το 1838, οι Ιησουίτες του Μέριλαντ διεξήγαγαν μία μαζική πώληση περίπου 272 δούλων σε δύο φυτείες του Νότου (Λουιζιάνα) και από τότε έπαυσαν να κατέχουν δούλους.[8]
Ο Πρόεδρος Τζέιμς Μάντισον υπέγραψε σε νόμο το συνταχθέν από το Κογκρέσο καταστατικό του ιδρύματος την 1η Μαρτίου 1815, δημιουργώντας το πρώτο ομοσπονδιακό πανεπιστημιακό καταστατικό στις ΗΠΑ, που επέτρεπε στο ίδρυμα να χορηγεί τίτλους σπουδών, με τα πρώτα πτυχία να δίνονται δύο χρόνια αργότερα.[9][10] Σε ανταπόκριση της αυξανόμενης ζητήσεως από την τοπική ρωμαιοκαθολική νεολαία, το 1851 ιδρύθηκε η Ιατρική Σχολή του Κολεγίου.[11]
Ο Αμερικανικός Εμφύλιος Πόλεμος είχε μεγάλο αντίκτυπο στο Πανεπιστήμιο, καθώς 1.141 φοιτητές και απόφοιτοι κατατάχθηκαν στον έναν ή στον άλλο στρατό, ενώ ο Στρατός της Ένωσης («Βόρειοι») επέταξε κτήριά του.
↑ «Final Report and Recommendations». Student Commission for Unity. Georgetown University. Ιανουάριος 2009. Ανακτήθηκε στις 2 Δεκεμβρίου 2009.
↑ McClain, Buzz (2015). «Mason Ranks Seventh in Country for Placing Foreign Service Officers». George Mason University. Ανακτήθηκε στις 3 Αυγούστου 2019.
↑ Devitt, E.I. (1909). «Georgetown University». Catholic Encyclopedia. Robert Appleton Company. http://www.newadvent.org/cathen/06458a.htm. Ανακτήθηκε στις 10 Ιουλίου 2007.
↑ 5,0 5,1 Curran 1993, σελίδες 33–34
↑ O'Neill & Williams 2003, σελ. 12
↑ Curran, Robert Emmett (7 Ιουλίου 2007). «Georgetown: A Brief History». Georgetown University – Undergraduate Bulletin. Αρχειοθετήθηκε από το πρωτότυπο στις 24 Μαΐου 2007. Ανακτήθηκε στις 27 Αυγούστου 2007.
↑ Thomas Murphy, SJ. Jesuit Slaveholding in Maryland, 1717–1838, Αρχειοθετήθηκε 2016-05-27 στο Wayback Machine. Routledge, Νέα Υόρκη 2001, σελ. 4
↑ «The Federal Charter». Georgetown University – About Georgetown. Αρχειοθετήθηκε από το πρωτότυπο στις 3 Ιανουαρίου 2008. Ανακτήθηκε στις 6 Μαρτίου 2007.
↑ «Charter of the University». Georgetown University. Ανακτήθηκε στις 4 Αυγούστου 2016.
↑ «History» (PDF). Georgetown University School of Medicine. 23 Μαρτίου 2008. Αρχειοθετήθηκε από το πρωτότυπο (PDF) στις 4 Νοεμβρίου 2009. Ανακτήθηκε στις 24 Μαρτίου 2009.
Curran, Robert Emmett: A History of Georgetown University. Vol. 1: From Academy to University, 1789–1889. Vol. 2: The Quest for Excellence, 1889–1964. Vol. 3: The Rise to Prominence, 1964–1989. Georgetown UP, 2010.
Durkin, Joseph (επιμ.): Swift Potomac's Lovely Daughter: Two Centuries at Georgetown through Students' Eyes, Georgetown UP, 1990
Fiske, Edward B. (2010). Fiske Guide to Getting Into the Right College. Sourcebooks, Inc. ISBN 1-4022-4309-X.
McFadden, William C. (επιμ.): Georgetown at Two Hundred: Faculty Reflections on the University's Future, Georgetown UP, 1990
O'Neill, Paul R.· Williams, Paul K. (2003). Georgetown University. Charleston, South Carolina: Arcadia Publishing. ISBN 0-7385-1509-4.